**11. pielikums**

Valsts pētījumu programmas “Enerģētika”

atklāta projektu pieteikumu konkursa “Ilgtspējīga enerģētikas infrastruktūra un tirgus” nolikumam

**Metodika projekta pieteikuma atbilstības izvērtēšanai pēc nozares specifiskajiem kritērijiem**

1. Metodika izstrādāta, ievērojot Ministru kabineta 2018. gada 4. augusta noteikumus Nr. 560 „Valsts pētījumu programmu projektu īstenošanas kārtība” (turpmāk – noteikumi) un Valsts pētījumu programmas “Enerģētika” īstenošanas un uzraudzības komisijas (turpmāk – komisija) 2018. gada 8.oktobrī apstiprināto atklāta projektu pieteikumu konkursa “Ilgtspējīga enerģētikas infrastruktūra un tirgus” nolikumu (turpmāk – nolikums).

2. Projekta pieteikuma atbilstību nolikuma 45.1.–45.6. apakšpunktā minētajiem nozares specifiskajiem kritērijiem izvērtē komisija divu nedēļu laikā no ekspertīzes vērtējuma projektu pieteikumu saraksta saņemšanas.

3. Katru projekta pieteikuma atbilstību nozares specifiskajiem vērtēšanas kritērijiem vērtē vismaz divi komisijas balsstiesīgie locekļi vai komisijas pieaicinātie eksperti, aizpildot individuālo nozares specifisko kritēriju vērtēšanas veidlapu.

4. Individuālajā vērtējumā katrs kritērijs tiek izvērtēts piešķirot maksimums 3 punktus – 1 punkts par katru zemāk tabulā atsevišķi minēto nosacījumu. Vērtējumu var izteikt, piešķirot arī puspunktu (0,5).

5. Par kopējā vērtējuma sastādīšanu atbildīgais komisijas balsstiesīgais loceklis vai komisijas pieaicinātais eksperts aizpilda projekta pieteikuma kopējo nozares specifisko kritēriju vērtēšanas veidlapu, kuru paraksta abi vērtētāji un iesniedz komisijas sekretariātam komisijas noteiktajā termiņā.

|  |  |  |  |
| --- | --- | --- | --- |
| Nr. p.k. | Nozares specifiskais kritērijs  *Atbilstoši nolikuma 45.1. – 45.6. apakšpunktam* | Atbilstības pārbaude  *Visu kritēriju atbilstības pārbaudi veic, ievērojot šādus nosacījumus* | Vērtējums, punkti |
| 1. | Projektā radītās jaunas zināšanas par enerģētikas infrastruktūru un tirgu | *1.1. Pētījumā paredzēti jauni rīcībpolitiku ieteikumi*  *[1 punkts]* |  |
| *1.2. Pētījuma paredzēts attīstīt metodikas, rīkus, risinājumus*  *[1 punkts]* |  |
| *1.3. Paredzēts attīstīt enerģētikas tirgus modeļus*  *[1 punkts]* |  |
| 2. | Projektā plānotā izpēte par energosistēmas riskiem un risinājumi drošības uzlabošanai | *2.1. Paredzēts pētīt vides un klimata riskus*  *[1 punkts]* |  |
| *2.2.* *Paredzēts pētīt tehnoloģiskos riskus*  *[1 punkts]* |  |
| *2.3. Paredzēts pētīt ekonomiskos uc. riskus*  *[1 punkts]* |  |
| 3. | Projektā plānotā izpēte par jaunām iespējām Latvijas enerģētikas konkurētspējas attīstībai | *3.1. Plānots pētīt jaunu tehnoloģiju iespējas*  *[1 punkts]* |  |
| *3.2. Plānots pētīt jaunu pakalpojumu attīstības iespējas energosistēmā*  *[1 punkts]* |  |
| *3.3. Plānots pētīt esošās enerģētikas infrastruktūras un pakalpojumu jaunus pielietojumus*  *[1 punkts]* |  |
| 4. | Projektā plānotā sadarbība ar enerģētikas nozares sociālajiem partneriem | *4.1. Sadarbībā paredzēta risinājumu aprobācija*  *[1 punkts]* |  |
| *4.2. Projektā īpaši paredzēta sadarbība ar patērētājiem (saistītajām nozarēm, patērētāju organizācijām u.tml.)*  *[1 punkts]* |  |
| *4.3. Projektā paredzēta sadarbība ar sociālajiem partneriem pētījuma sagatavošanā un veikšanā (piemēram, informācija, dati, kompetences apmaiņa u.c.)*  *[1 punkts]* |  |
| 5. | Projektā tiek pētīta Latvijas energosistēma plašā ģeogrāfiskā un politiskā kontekstā | *5.1. Ņem vērā jaunākās starptautiskās ES politikas un tendences*  *[1 punkts]* |  |
| *5.2. Ņem vērā Latvijas un Baltijas kontekstu*  *[1 punkts]* |  |
| *5.3. Plāno izmantot valstu un enerģijas tīklu operatoru attīstības plānus*  *[1 punkts]* |  |
| 6. | Pētījumā ir paredzēts veikt daudzveidīgu faktoru ietekmes novērtējumu Latvijas enerģētikā | *6.1. Plānots pētīt ietekmi uz enerģētikas infrastruktūras attīstību*  *[1 punkts]* |  |
| *6.2. Plānots novērtēt ietekmi uz citām tautsaimniecības nozarēm un ekonomiku kopumā*  *[1 punkts]* |  |
| *6.3. Paredzēts pētīt ietekmes saistībā ar vidi un klimata pārmaiņām*  *[1 punkts]* |  |
| ***KOPĀ:*** | | |  |